GiliGold/VAD_KnessetCorpus huggingface dataset:
אמנון זך: אני שמח שסוף סוף הכנסת וחברי הכנסת הבינו - וידידי היקר אפי אושעיה מעלה כאן את העניין - שמה שנעשה אז, בעצם העובדה שלא אפשרו לראשי הרשויות להמשיך ולהיות חברי כנסת, זו פגיעה בשלטון המקומי, זו פגיעה בקשר של ראשי הערים עם הכנסת ועם התושבים, ואנחנו הפכנו להיות, כמו שאנחנו אומרים כל הזמן, החזית שאין לה תשובות.
אמנון זך: אנחנו לא יכולים לבוא ולומר שאנחנו חלק מהממסד וחלק מהמערכת שקובעת, כי אין לנו השפעה.
אמנון זך: עובדה שבחמש השנים האחרונות, ואני יכול להוכיח את זה בכתובים, עשרות הצעות לסדר כנגד השלטון המקומי לא היו מגיעות לכנסת אילו היו כאן ראשי ערים שהיו גם חברי כנסת, הם היו מאזנים את העניין, ולגבי הצעות חוק שעלו הרבה כסף למדינה, הם יכלו למנוע אותן.
אמנון זך: אני לא אומר שאני נגד הרעיון ששלושת ראשי הערים הגדולות יוכלו להיבחר, אבל לא יעלה על הדעת שיעשו איפה איפה.
אמנון זך: מה פתאום?
אמנון זך: למה דווקא ראש עיריית ירושלים יכול להיות בכנסת ולשמור על ירושלים?
אמנון זך: יש שר לענייני ירושלים, לכן הוא לא צריך להיות.
אמנון זך: אני רוצה בזה, אני מעוניין בזה, אבל שתהיה אפשרות לכולם.
אמנון זך: שלא יפחדו חברי הכנסת מזה שעכשיו אומרים שיהיה כפל תפקידים ותהיה הצפה של מועמדים.
אמנון זך: לא תהיה הצפה.
אמנון זך: לא כולם רוצים ללכת ולהיות גם בזה וגם בזה.
אמנון זך: צריך לאפשר את הדבר.
אמנון זך: אני מסכים עם אפי אושעיה שצריך לבדוק את העניין לעומק.
אמנון זך: אנחנו נציג את הצד שלנו, אתם תציגו את הצד שלכם, ואפשר למנוע את הסחף הזה בזה שאומרים: כמה זמן, מה עושים.
אמנון זך: אגב, הטענה שראש עיר יהיה כאן – אני רוצה להעיר את תשומת לבה של היועצת המשפטית המכובדת אנה שניידר – ראש עיר לא ישב כאן יותר שעות ממה שיושב כאן חבר כנסת.
אמנון זך: אם אנחנו מסתכלים כמה שעות חברי כנסת עובדים, כמה שעות ראש עיר, ש-24 שעות הוא ראש עיר, אתם רואים שאפשר לחלק את זה.
אמנון זך: כשבאו ואמרו: עמיר פרץ יכול להיות גם בה וגם בזה, אני אומר:
אמנון זך: גם ראש עיר יכול לעשות את שני התפקידים, לשביעות רצונם, גם של הכנסת וגם של התושבים.
אמנון זך: עמדת השלטון המקומי היא לאפשר לכולם, לכל מי שירצה, להיבחר, ואם אפשר בחוק לעושת מגבלה מסוימת, גם על זה אפשר לשבת ולחשוב.
אמנון זך: אחרת, נתנגד להצעה שחלה רק על ראשי שלוש הערים הגדולות.
יוסי כץ: חבר הכנסת צינקר, בבקשה.
אלכסנדר צינקר: אני לחלוטין נגד שילוב תפקידים.
אלכסנדר צינקר: אפשר היה לעשות עוד כנסת, כנסת תחתונה ל-120 ראשי ערים, אבל הייתי בצרפת, דיברתי עם אנשים, הם לא מבינים היכן כל ראשי הערים, הם לא מדברים אתם, כי הם יושבים בפרלמנט.
אלכסנדר צינקר: למה שלושה ראשי ערים?
אפי אושעיה: הסברתי למה.
אפי אושעיה: אמרתי שיהיו שני שלבים.
אלכסנדר צינקר: למה לא ראש עיריית באר-שבע,למשל, או ראש עיריית ראשון-לציון, שיש בה כבר 200,000 אנשים?
אלכסנדר צינקר: אין הגיון לקבוע מספר מסוים, ועוד בחוק.
יוסי כץ: אני מקבל את הצעתו של חבר הכנסת אפי אושעיה.
יוסי כץ: נבקש ממרכז המחקר והמידע שלנו להכין לנו מחקר השוואתי.
יוסי כץ: אני באופן אישי מתנגד לכפל התפקידים, אבל אני בהחלט פתוח לשמוע.
יוסי כץ: אני יודע שזה לא חכם אולי להגיד שאני מתנגד, אבל אני באופן אישי מתנגד לכפל התפקידים.
יוסי כץ: צריכה להיות הפרדה מוחלטת.
יוסי כץ: תמכתי במגבלות שהטילו על חברי הכנסת בנושא של עיסוקים נוספים.
יוסי כץ: אמרתי את דעתי לפני החקיקה הזאת, עוד לפני שכיהנתי בכנסת.
יוסי כץ: אני בעד הפרדה מוחלטת.
יוסי כץ: זה לא משרת את הציבור במדינת ישראל.
יוסי כץ: אבל אני אלחם בעד זה שכאשר חברי הוועדה יחליטו, יהיה בפניהם כל החומר.
יוסי כץ: תחושת הבטן שלי לא צריכה להספיק בעניין הזה.
יוסי כץ: אני בהחלט בעד מחקר השוואתי.
יוסי כץ: אני גם חושב שאחרי תקופה של מספר שנים, מאז שחוקקנו את החוק, יש מקום לבחון ולראות מה קרה.
יוסי כץ: אני כן שותף לדעתך שהנימוק שחברי הכנסת שמכהנים כראשי ערים לא חרוצים או לא מופיעים בכנסת, תמיד אפשר לבחון את תרומת חברי הכנסת, ואני כמעט בטוח שחברי הכנסת, שהיו ראשי רשויות מקומיות, תרמו תרומה חשובה ללא ספק.
אמנון זך: אף פעם זה לא הפריע.
יוסי כץ: אני לא יודע אם זה לא הפריע, אבל הם תרמו תרומה חשובה לכנסת.
יוסי כץ: אין לי ספק בזה.
יוסי כץ: ראש עיר עוסק במגוון רחב מאוד של נושאים, זה בערך כמו שהיום באים לעמרם מצנע ואומרים: אין לו ניסיון.
יוסי כץ: ראש ראשות בקנה מידה כזה מטפל בנושאים חברתיים, מטפל בנושאים כלכליים, בנושאים תכנוניים, הרבה יותר מאשר שר בלי תיק או שר במשרד קטן.
יוסי כץ: אין ספק שראש רשות יכול לתרום תרומה, אבל לא זה העניין.
יוסי כץ: אני בעד ההפרדה מאותם טעמים שעלו בשעתו.
יוסי כץ: המ. מ.
יוסי כץ: מ שלנו יכין מחקר השוואתי לגבי מה שקיים במדינות אחרות, לגבי מה שקרה מאז הבחירות.
יוסי כץ: מה קרה עם ראשי הרשויות, כמה ראשי רשויות הגיעו לכנסת, כמה לא הגיעו לכנסת.
אמנון זך: אולי הכנסת הפסידה חומר יותר טוב.
יוסי כץ: אני גם שמעתי את הטיעון שרמתה של הכנסת ירדה, ויש כאלה שקושרים את זה למגבלות הללו.
אפי אושעיה: לא צריך להגזים.
אפי אושעיה: יוסי כץ, אני רוצה להודות לך שלמרות דעתך זימנת במהלך הפגרה דיון, יכולת לעשות מה שעושים אחרים.
יוסי כץ: הזמנתי את המכון הישראלי לדמוקרטיה, אבל המומחים היו בחופשה ולא יכלו לבוא.
אפי אושעיה: בוקר טוב חברי הכנסת.
אפי אושעיה: על סדר היום קביעת מסגרת הדיון להודעת הממשלה על החלטת ראש הממשלה להעביר את שטחי הפעולה של מנהל מקרקעי ישראל ממשרד התשתיות הלאומיות למשרד ראש הממשלה.
אפי אושעיה: ה צ ב ע ה
אפי אושעיה: נגד - אין.
אפי אושעיה: 2.
אפי אושעיה: שונות.
אפי אושעיה: "יושב ראש הכנסת אברהם בורג, יעדר מן הארץ החל מיום ראשון ט"ז בתשרי התשס"ג (22 בספטמבר 2002) ועד יום חמישי, כ' בתשרי התשס"ג (26 בספטבמר 2002).
אפי אושעיה: יושב ראש הכנסת ממליץ למנות כממלא מקומו את סגן יושב ראש הכנסת, חבר הכנסת אברהם הירשזון.
אפי אושעיה: "
אפי אושעיה: בעד - 3
אפי אושעיה: תודה רבה, הישיבה נעולה.
יוסי כץ: בסוף השבוע הסתלק מאתנו באופן מאד מפתיע מקסים לוי ולכל אחד מאתנו הדבר בא כרעם ביום בהיר.
יוסי כץ: מקסים לוי זכרו לברכה היה חבר בוועדה הזו – חבר בוועדת הכנסת.
יוסי כץ: מוטי משעני מסיעת גשר כמדומני החליף אותו.
יוסי כץ: מקסים לוי החליף אותי כיושב ראש ועדת העבודה והרווחה כאשר הוא נבחר לכנסת הקודמת והיה מאד-מאד פעיל וחותמו ניכר בכמה חוקים ושיפורים בחקיקה – אם זה חוק שכר מינימום, אם חוקים אחרים – בתחום זכויות האדם העובד.
יוסי כץ: מקסים לוי היה ללא ספק יושב ראש ועדת עבודה ורווחה מצוין, פעיל, והיה איש שבמשך שנים רבות מחייו עסק בעבודה ציבורית, היה שליח ציבור נאמן.
יוסי כץ: לחלק מאתנו הייתה ההזדמנות לשרת אתו מקרוב ואין ספק שהוא ידע לבטא הרבה פעמים את רחשי הלב של העם ולומר את דברו ללא כחל וסרק – בין אם מדובר בממשלת ליכוד ובין אם בממשלת העבודה – תמיד ידע לומר את עמדותיו ולבטא נדמה לי בצורה הולמת גם את רצון הציבור ואת דעת הציבור.
יוסי כץ: הוא כיהן כסגן יושב ראש הכנסת לפני שהוא פרש מכהונתו בכנסת ועשה זאת תמיד גם בנועם אבל גם בתקיפות.
יוסי כץ: הוא היה סגן יושב ראש שידע לשלוט במה שמתרחש במליאת הכנסת.
יוסי כץ: כאשר שמענו כולנו על דבר מותו, זה המם אותנו, הצטערנו על כך ואנחנו שולחים מכאן את תנחומינו לאלמנתו.
יוסי כץ: אני יכול להגיד שבפעם האחרונה שפגשתי אותו, הוא אמר לי – אתה חייב לבוא אלינו לארוחת שבת, כרמלה מכינה דברים נפלאים – לא הספקתי לעשות זאת וזה חבל, אבל אני חושב שזכרו יהיה אתנו ובהחלט הוא רשם גם בכנסת פרק יפה וראוי.
יוסי כץ: יהי זכרו ברוך.
יוסי כץ: קביעת מסגרת הדיון להודעת ראש הממשלה בפתיחת המושב החמישי של הכנסת
יוסי כץ: אני רוצה לברך את תלמידי בית-ספר דנציגר מקרית-שמונה.
יוסי כץ: יש לי סנטימנטים מיוחדים לקרית-שמונה משום שאשתי גדלה שם ולמדה בבית-ספר "מצודות".
יוסי כץ: כל הכבוד שאתם באים ללמוד את הדמוקרטיה.
יוסי כץ: חזרנו מפגרת הכנסת ואחרי שכולם נחו, אנחנו בישורת האחרונה לפני סיום כהונתה של הכנסת הזאת.
יוסי כץ: היום אנחנו פותחים את מושב הכנסת בהודעה מדינית של ראש הממשלה.
יוסי כץ: אני מבין שהצעת האי-אמון ירדה מהפרק כנראה בשל יציאת ראש הממשלה לארצות-הברית.
יוסי כץ: אנחנו צריכים לקבוע מסגרת דיון להודעת ראש הממשלה בפתיחת המושב החמישי של הכנסת.
יוסי כץ: יש הצעה לשלוש דקות הודעה לסיעה.
אפי אושעיה: חמש דקות דיון סיעתי.
מרדכי משעני: לפנים משורת הדין – כיוון שמקסים זכרו לברכה היה חבר של הסיעה שלנו – הייתי מבקש כמה דקות נוספות, הייתי מעונין להגיד כמה מלים מעל הדוכן.
יאיר פרץ: תתקיים ישיבה מיוחדת.
יוסי כץ: אנחנו נדבר עם יושב ראש הכנסת.
יוסי כץ: לא נקבל החלטה פורמלית, אלא נסדיר את הנושא בצורה שתבטיח זאת.
יוסי כץ: באשר להצעה למסגרת דיון של חמש דקות דיון סיעתי, מי בעד?
יוסי כץ: בעד – רוב נגד – אין נמנעים – אין ההצעה למסגרת דיון להודעת ראש הממשלה של חמש דקות דיון סיעתי נתקבלה.
עבד-אלמאלכ דהאמשה: אני מציע שנחשוב שוב על הדיון בהודעת ראש הממשלה.
עבד-אלמאלכ דהאמשה: אנחנו עכשיו בתחילת מושב – חברי כנסת באים רעננים, חדשים, כפי שהתבטאת בהתחלה – ניתן להם דיון אישי.
עבד-אלמאלכ דהאמשה: מדוע לקיים דיון סיעתי?
עבד-אלמאלכ דהאמשה: מי שירצה להביא דעה – יתבטא.
אריה האן: זה על פי התקנון – סעיף 47 קובע שזהו דיון סיעתי.
זהבה גלאון: חבר הכנסת דהאמשה, הייתה פנייה אלינו להסיר את האי-אמון משום שראש הממשלה מקדים ונוסע לארצות-הברית.
זהבה גלאון: מקובל שהאופוזיציה נענית במצבים כאלה.
יוסי כץ: את נותנת לו תקווה.
זהבה גלאון: תקווה אני כבר לא אתן לו, אבל הוא גם לא נותן לי.
זהבה גלאון: ג.
זהבה גלאון: חילופי אישים בוועדה המשותפת חוקה, חוק ומשפט וכלכלה לעניין הצעת חוק נתוני אשראי ובוועדה המשותפת חוקה, חוק ומשפט וחוץ וביטחון לעניין האזנות סתר
יוסי כץ: זוהי הודעה בלבד.
יוסי כץ: אני מודיע על חילופי אישים בוועדה המשותפת של ועדת החוקה, חוק ומשפט וועדת הכלכלה לעניין הצעת חוק נתוני אשראי.
יוסי כץ: חבר הכנסת אופיר פינס-פז ייכנס לוועדה במקום חבר הכנסת יוסי כץ.
יוסי כץ: כמו כן, חילופי אישים בוועדה המשותפת חוקה, חוק ומשפט וועדת חוץ וביטחון לעניין האזנות סתר.
יוסי כץ: חבר הכנסת מיכאל איתן יכהן בוועדה במקום חבר הכנסת אמנון רובינשטיין.
יוסי כץ: חבר הכנסת מיכאל איתן יכהן כיושב ראש הוועדה במקום חבר הכנסת אופיר פינס-פז, שיישאר חבר בוועדה.
יוסי כץ: מי בעד המלצת ועדת הכנסת לגבי חילופי אישים?
יוסי כץ: ה צ ב ע ה בעד – רוב נגד – אין נמנעים – אין המלצת ועדת הכנסת לגבי חילופי אישים בוועדות נתקבלה.
יוסי כץ: ההמלצה אושרה.
יוסי כץ: בקשה למיזוג הצעות חוק על פי סעיף 122ב' לתקנון
אפי אושעיה: בוקר טוב.
אפי אושעיה: אנחנו פותחים את הישיבה בברכות לחבר הכנסת החדש צלי רשף.
נחמה רונן: בוקר טוב אדוני היושב ראש.
נחמה רונן: צר לי לערער על החלטתם של יושב ראש הכנסת וסגניו, אבל אין שום קשר בין הנושא של אלימות בקרב ילדים ובני נוער לבין הנושא של אפליית הילדים האתיופים בבתי הסיפור.
נחמה רונן: הסיפור של אלימות בקרב בני נוער הוא פשוט מזעזע ומחריד.
נחמה רונן: החל מהסיפור של ילד בבאר שבע, כלה היום בסיפור על שלושים ילדים מירושלים בני טובים שמזריקים הרואין.
נחמה רונן: זו תופעה בלתי נסבלת.
נחמה רונן: נכון שדיברו על זה.
נחמה רונן: דיברו.
נחמה רונן: גם על שרון מדברים כל שבוע.
נחמה רונן: אז מה?
אפי אושעיה: תודה רבה לחברת הכנסת רונן.
אפי אושעיה: מי בעד?
אפי אושעיה: מי נגד?
אפי אושעיה: תודה רבה.
אפי אושעיה: אין פה אף אחד מהנשיאות.
א' האן: לא, לא.
א' האן: קרה כאן איזשהו דבר שאנחנו לא רגילים אליו.
אפי אושעיה: אבל זה אושר, אדוני המזכיר.
א' האן: אבל אני רוצה לפחות לפרוטוקול להסביר.
סגן מזכיר הכנסת דוד לב: הטעות היא שמפרידים את זה לשני נושאים.
סגן מזכיר הכנסת דוד לב: אחד זה האתיופים, אחד זו האלימות.
א' האן: אני רק רוצה להסביר לכם מה היה הרציו של המזכירות.
אפי אושעיה: קודם כל אישרנו את הבקשה של חברת הכנסת רונן.
אפי אושעיה: עכשיו למזכיר הכנסת יש מה להגיד.
א' האן: נשיאות הכנסת יכולה לאשר חמישה נושאים.
א' האן: לפעמים היא חושבת ששני נושאים הם דומים והיא מאשרת אותם ביחד על מנת לא לקפח איזשהו נושא אחר שהיא חושבת שגם צריך לבוא למליאה.
א' האן: במקרה הזה לקחו נושא שקראו לו האלימות והאפלייה במערכת החינוך ולקחו כמה נושאים ביחד.
א' האן: ברגע שאתה מאחד שני נושאים יש הצעה אחת.
א' האן: מה קרה פה עם חברת הכנסת רונן?
א' האן: יש הצעה של יחיאל לסרי, שהוא הגיש בנושא השני.
א' האן: אי אפשר בהצעות דחופות שיהיו שניים מאותה סיעה, לכן יחיאל לסרי היה אמור בשם הסיעה שלכם להציג את כל הנושא.
א' האן: אני רוצה שזה יהיה לפחות בפרוטוקול בגלל שזה יוצר לנו כאן איזשהו תקדים.
אפי אושעיה: רגע.
אפי אושעיה: הרי אנחנו לא רוצים ליצור תקדימים מיותרים.
אפי אושעיה: אני עומד על שני דברים.
אפי אושעיה: אחד, אני לא אוהב שיש יותר מחמישה נושאים, כי זה מה שקבעה הנשיאות.
אפי אושעיה: פה דובר על איחוד.
אפי אושעיה: אם זה יאוחד, גם ח"כ לסרי יצטרך לדבר?
א' האן: ח"כ לסרי מדבר.
סגן מזכיר הכנסת דוד לב: ח"כ לסרי מדבר, נחמה רונן לא מדברת.
נחמה רונן: סליחה.
נחמה רונן: רגע, מילה אחת.
אפי אושעיה: אז הדבר היחידי שכדאי לעשות בשביל לא ליצור תקדים זה להפריד את הנושא לגמרי.
א' האן: לא.
א' האן: אני חושב שהדבר הכי נבון שאפשר לעשות זה לתת לנחמה רונן הצעה רגילה בנושא.
א' האן: היא תצטרף בתור הצעה רגילה ולא תיצור לנו תקדים שאחר כך לא נוכל להתמודד אתו.
אפי אושעיה: הצעה רגילה על חשבון מי?
א' האן: הצעה רגילה על חשבון זה שהיושב ראש יאפשר לה את זה.
זהבה גלאון: יש לה מכסה?
א' האן: אם יחסר לה במכסה, היושב ראש - סמכותו לפעמים לאפשר.
נחמה רונן: אני רוצה להגיד גם לפרוטוקול - - -
אפי אושעיה: בואי נגמור את העניין טכנית.
נחמה רונן: שכל ההצעות בנושא האתיופים הן נפרדות - - -
א' האן: איחדו אותן.
א' האן: יצרו נושא שידבר על הכל, אבל אנחנו ניתן לך הצעה רגילה.
אפי אושעיה: הערעור של חברת הכנסת רונן לא אושר.
אפי אושעיה: ועדת הכנסת תפנה ליושב ראש ותבקש עבורה הצעה נוספת חריגה במסגרת הצעות לסדר היום וכך זה יבוא לידי ביטוי במליאת הכנסת.
עבד-אלמאלכ דהאמשה: העניין שקצת מטריד אותי.
עבד-אלמאלכ דהאמשה: זה נראה כאילו אנחנו יושבים מכאן כערעור על הנשיאות, ההצעה של נחמה רונן.
א' האן: זה סודר.
א' האן: היא לוקחת הצעה רגילה.
אפי אושעיה: נציג הנשיאות, סגן יושב ראש הכנסת, חבר הכנסת דהאמשה, הכל סודר בעזרתו של המזכיר, מתואם עם חברת הכנסת רונן.
אפי אושעיה: לא רצינו ליצור תקדים ולכן זה יבוא במסגרת של הצעה רגילה.
אפי אושעיה: זה סודר.
עבד-אלמאלכ דהאמשה: תודה רבה.
עבד-אלמאלכ דהאמשה: בקשת חה"כ זבולון אורלב להעברת הצעת חוק רשות השידור (תיקון מס' 13), התשס"ב-2002 מוועדת הכלכלה לדיון בוועדת החינוך, התרבות והספורט
אפי אושעיה: בקשת חבר הכנסת זבולון אורלב להעברת הצעת חוק רשות השידור, התשס"ב-2002 מוועדת הכלכלה לדיון בוועדת החינוך, התרבות והספורט.
אפי אושעיה: חברי הכנסת, ההצעה הזו מקובלת על ראשי הוועדות ולפיכך אנחנו מבקשים לאשר אותה.
זאב בוים: פורז הסכים?
אתי בן-יוסף: כן.
אתי בן-יוסף: פורז הסכים.
אפי אושעיה: ראשי הוועדות נתנו את הסכמתם, ההצעה אושרה במליאה בטעות לפי דבריהם, מקובלת ומתואמת בין ראשי הוועדות ולפיכך אנחנו מבקשים את אישור הוועדה.
אפי אושעיה: אין מתנגדים, תודה רבה.
אפי אושעיה: ועדת הכנסת ממליצה למליאת הכנסת לשנות את החלטתה ולהעביר את הצעת החוק הזו מוועדת הכלכלה לוועדת החינוך.
אפי אושעיה: חילופין בראשות הוועדה המשותפת לתקציב הביטחון.
אפי אושעיה: אתמול על פי הצעתי, ביקשתי להודיע על בחירתו של חבר הכנסת סאלח טריף לתקציב הביטחון.
אפי אושעיה: יושב ראש סיעת ש"ס הגיש בקשה להתייעצות סיעתית, חבר הכנסת סאלח טריף הדבר אתמול עם יושב ראש ש"ס ועם אלי ישי והם מסרו לי שהעניין תואם בעיניהם וההתייעצות הסיעתית הוסרה.
זאב בוים: רגע.
זאב בוים: אתה גם דיברת אתי על העניין הזה ומקובל עלי במצבים כאלה שאם אפשר להגיע בהדברות להבנה, מה טוב.
זאב בוים: אבל אני רוצה להעלות בעיה שהיא בעיה לא פשוטה שהיא מצריכה מחשבה, אולי לא ברגע זה.
זאב בוים: אפשר בהחלט לקבל סיכום שנוצר ביניהם, אבל בהחלט יש פה בעיה.
זאב בוים: נוצר מצב עכשיו – מי שזוכר, בסוף מושב הקיץ, היו חילופין של יו"ר ועדת חוץ וביטחון.
זאב בוים: המצב היום כתוצאה מהחילופין האלה הוא ששר הביטחון הוא מהעבודה, סגנו, שירי ויצמן מהעבודה, שיושב ראש ועדת חוץ וביטחון מהעבודה ועכשיו יהיה גם יושב ראש ועדת תקציב הביטחון מהעבודה.
זהבה גלאון: אדוני היושב ראש, הטרוניה אולי נכונה, אבל זה לא הפורום.
זהבה גלאון: לפי דעתי אתה צריך ללכת למפלגה שלך.
זהבה גלאון: זה לא הפורום.
זהבה גלאון: אני מזדהה אתך.
אפי אושעיה: הוא מעלה את זה כשאלה עקרונית, אם זה בעייתי או לא.
זאב בוים: מה שאני מציע זה לקבל את הסיכום שהיה אתמול ולרשום לפנינו שבעיה מהסוג הזה בעתיד צריכה למצוא פתרון יותר טוב.
אפי אושעיה: תודה רבה ליושב ראש הקואליציה, הערתו נרשמה.
אפי אושעיה: מי בעד מינויו של חבר הכנסת סאלח טריף ליושב ראש הוועדה לתקציב הביטחון?
אתי בן-יוסף: המלצה.
אפי אושעיה: המלצה, תודה רבה.
אפי אושעיה: מי בעד ההמלצה על מינויו?
אפי אושעיה: התקבל פה אחד, תודה רבה.
אפי אושעיה: רגע, ליועצת המשפטית יש הערה.
ארבל אסטרחן: בנושא הזה יש לציין שהוועדה הזו מוקמת מכוח חוק יסודות התקציב, שמדבר על ועדה משותפת של ועדת הכספים וועדת החוץ והביטחון.
ארבל אסטרחן: בהתאם לנוהג המקובל, כאשר ועדת הכנסת מקימה ועדה משותפת, היושב ראש נבחר מהוועדה הראשונה ששמה נזכר בחיקוק וזו צריכה להיות ועדת הכספים.
ארבל אסטרחן: חבר הכנסת טריף הוא חבר ועדת החוץ והביטחון, לא ועדת הכספים.
אפי אושעיה: זה נכון לאתמול, אבל לא להערב.
אפי אושעיה: הוא חבר ועדת הכספים וחבר ועדת חוץ וביטחון.
אפי אושעיה: הבעיה נפתרה.
בנושאים הבאים: המצב הכלכלי – הצעתו של חבר הכנסת אופיר פינס-פז.
בנושאים הבאים: הגזירות הכלכליות שהממשלה מתכוונת להטיל על הציבור – הצעתו של חבר הכנסת רן כהן.
בנושאים הבאים: התוכנית הכלכלית – הצעתו של חבר הכנסת יוסף פריצקי.
בנושאים הבאים: נשמעה הצעה להעביר את הנושאים לוועדת הכספים.
בנושאים הבאים: היו עוד הצעות?
אתי בן-יוסף: כנראה שמישהו במליאה ביקש להעביר לוועדה אחרת.
נעמי חזן: אני לא מבינה.
אפי אושעיה: את לא הבנת כי גם אנחנו לא הבנו.
אפי אושעיה: היו שלושה נושאים כלכליים במליאה.
אפי אושעיה: לפי מה שכתוב בנייר המצורף, נשמעה הצעה להעביר לוועדת הכספים.
אפי אושעיה: אם נשמעה רק הצעה אחת, זה עובר לוועדת הכספים, אין בעיה, אין ערעור על זה.
אפי אושעיה: אם היתה הצעה אחרת זה משהו אחר.
א' האן: ודאי היתה הצעה אחרת.
סגן מזכיר הכנסת דוד לב: כנראה שבמליאה מישהו הציע הצעה אחרת.
אפי אושעיה: בואו נצא מנקודת הנחה שהיתה הצעה אחרת, אנחנו מבקשים להעביר את זה לוועדת הכספים.
אפי אושעיה: תודה רבה, אנחנו מאשרים את זה.
אפי אושעיה: ועדת הכנסת אישרה להעביר את שלושת ההצעות, פה אחד, לוועדת הכספים.
הנושאים הבאים: הפיגועים בקמפוס באוניברסיטה העברית בירושלים והמשך המאבק בטרור – הצעתו של חבר הכנסת מיכאל איתן.
הנושאים הבאים: פני ממשלת ישראל לאן?
הנושאים הבאים: האם ראש ממשלת ישראל אריאל שרון הוא פרטנר לשלום – הצעתו של חבר הכנסת דהאמשה.
הנושאים הבאים: נשמעו הצעות להעביר את הנושאים לוועדת חוץ וביטחון או לוועדת האתיקה או לוועדת העבודה, הרווחה והבריאות.
עבד-אלמאלכ דהאמשה: אלה באמת הרווחה והבריאות שלנו.
אפי אושעיה: אנחנו מבקשים להעביר לוועדת חוץ וביטחון.
אפי אושעיה: חברי הוועדה, האם ועדת חוץ וביטחון מקובלת?
עבד-אלמאלכ דהאמשה: אפי, אתה יודע מה זה ועדת חוץ וביטחון.
עבד-אלמאלכ דהאמשה: קודם כל, אנחנו לא נהיה שם.
אפי אושעיה: רגע, אנחנו צריכים להשלים עם תופעה כזו שמחרימים חבר כנסת?
א' האן: לא, לא מחרימים.
א' האן: מותר להופיע.
אפי אושעיה: אז מה זה יפסיקו להופיע?
זהבה גלאון: אתם מפריעים לי לדבר, אתה שם לב?
אורי אריאל: בנושא כזה אין בעיה להביא אותו לוועדה.
אפי אושעיה: בוודאי.
א' האן: בטח.
זהבה גלאון: אדוני היושב ראש, אני מציעה, במקרה כזה, כיוון שאנחנו יושבים כאן בפורום מצומצם של אנשים וזה "על הבוקר", לחשוב על ועדה שיכולה להיות קרובה והנושא הזה יכול יהיה להידון בה.
זהבה גלאון: שחבר הכנסת דהאמשה שהעלה את הנושא הזה יוכל להופיע בפניה.
אורי אריאל: אין בעיה להופיע עם הנושא הזה בוועדת החוץ והביטחון.
זאב בוים: יש בעיה שהוא יכנס לוועדת חוץ וביטחון על העניין הזה?
אורי אריאל: על העניין הזה אין שום בעיה.
זאב בוים: אז זהו.
א' האן: הוא יכול להופיע.
א' האן: על פי התקנון הוא יכול.
זהבה גלאון: אדוני היושב ראש, יש לי הצעת פשרה.
זהבה גלאון: אם אפשר, זה ידון שם ואם לא – תשאירו את האופציה שזה יעבור.
אפי אושעיה: אני מציע פניה של ועדת הכנסת.
אפי אושעיה: יגיע היושב ראש הקבוע, אני אבקש ממנו לעשות את זה בשם הוועדה.
אפי אושעיה: לפנות לחבר הכנסת רמון ולהודיע לו שבוועדה נשמעו תהיות ותמיהות על העובדה שלא מזמינים חברי כנסת - - -
א' האן: מזמינים.
זהבה גלאון: מזמינים לדיון דחוף, לדיון מהיר.
א' האן: זה מותר.
אפי אושעיה: הנושא ייבדק.
אורי אריאל: אל תקבע את העובדה שלא מזמינים אותו לוועדה.
אפי אושעיה: לא אמרתי שעובדה.
אפי אושעיה: אמרתי שנשמעו תהיות.
אפי אושעיה: לא אמרתי שזה נכון.
אורי אריאל: שלא יצא כאילו שלא מזמינים אותו.
אפי אושעיה: נשמעו זה לא אומר שזה נכון.
אפי אושעיה: אנחנו מעבירים לוועדת חוץ וביטחון את הנושא הזה.
אפי אושעיה: אם כן, סיימנו את הישיבה.
אפי אושעיה: אני מודה לכם מאד.
יוסי כץ: שלום לכולם, אני מתכבד לפתוח את ישיבת ועדת הכנסת.
יוסי כץ: סיעות מרץ, חד"ש-רע"מ-בל"ד-תע"ל וחירות הגישו ליושב ראש הכנסת הצעות להביע אי אמון בראש הממשלה בשל: נתוני המדד הגבוה, גידול במספר העניים במדינה והשביתות הרבות במשק.
יוסי כץ: מדיניות הממשלה בתחום המדיני והחברתי.
יוסי כץ: ההסכמה למתווה בוש המוביל למדינה פלשתינית וההחלטה להימנע מהעמדתו של מרוואן ברגותי למשפט בבית דין צבאי.
יוסי כץ: רבותי, שלוש דקות לכל סיעה כמקובל?
יוסי כץ: הצבעה בעד ההצעה – פה אחד נגד – אין נמנעים – אין ההצעה נתקבלה.
יוסי כץ: תודה רבה לכולם, הישיבה נעולה.
אסתר בן-יוסף: כולם באותו נושא.
יאיר פרץ: ביטלו זאת.
אלה ההצעות לסדר-היום: מי מייצג את המערערים?
אלה ההצעות לסדר-היום: חבר-הכנסת אורי אריאל, בבקשה.
אלה ההצעות לסדר-היום: למה הנושא דחוף?
אלה ההצעות לסדר-היום: האם הוא אמור להתבצע בקרוב?
אורי אריאל: הוא דחוף, כי הוא נעשה בלי החלטת ממשלה והוא הולך להתבצע.
יאיר פרץ: דחו זאת.
יוסי כץ: אני מבין שאתה תומך בפינוי.
יוסי כץ: חבר-הכנסת אופיר פינס-פז, האם אתה רוצה לנמק?
יוסי כץ: הוא מצטרף לאותו נימוק.
יאיר פרץ: הוא בעד הפינוי.
עבד-אלמאלכ דהאמשה: בנשיאות, מלחמתנו נעשית.
עבד-אלמאלכ דהאמשה: הנשיאות מוגבלת בחמש הצעות לשבוע.
עבד-אלמאלכ דהאמשה: הנשיאות מצאה חמש הצעות הרבה יותר חשובות, שלא ניתן היה לבטא אותן בדרך אחרת.
עבד-אלמאלכ דהאמשה: להצעה הזו דוקא יש שני ראשי דיון: ראשית - אפשר לדבר על זה באי-האמון, ומי שרצה דיבר על זה, ושנית - יש הצעות מיוחדות לעניין היאחזויות, הפינוי וההתנחלויות, וזה גם נכלל בתוך זה.
עבד-אלמאלכ דהאמשה: העדיפו לא לכלול זאת.
עבד-אלמאלכ דהאמשה: היו הצעות הרבה יותר חשובת.
אורי אריאל: אדוני היושב-ראש, האם חברון היא מאחז?
יוסי כץ: לא להתווכח.
יוסי כץ: אתה שאלת.
עבד-אלמאלכ דהאמשה: אלה עמדו בפני הנשיאות, וזה נפל ברוב.
יוסי כץ: כמה הצעות כאלה יש בנוסף למערערים?
אסתר בן-יוסף: חמש הצעות.
יוסי כץ: אני מעמיד את הערעורים להצבעה.
יוסי כץ: מי בעד קבלת הערעורים?
יוסי כץ: בעד - רוב נגד - מיעוט הערעורים על החלטת יו"ר הכנסת והסגנים שלא לאשר דחיפות הצעות לסדר-היום נתקבלו.
יוסי כץ: הנושא יעלה.
יוסי כץ: בקשות חברי-הכנסת להקדמת הדיון בהצעות חוק לפני הקריאה הטרומית: (א) הצעת חוק הביטוח הלאומי (תיקון - אבטחה במלונות) (הוראת שעה), התשס"ג-2002 (פ/4136) - מאת חה"כ מ' איתן ו-י' פרץ.
יוסי כץ: (ב) הצעת חוק לתיקון פקודת מס הכנסה (מס' 132) (תיקון - עולה חדש), התשס"ג-2002 (פ/4129) - מאת חה"כ צ' הנדל וקבוצת ח"כים.
מיכאל איתן: זה מיועד ליום התיירות שיתקיים בכנסת בשבוע הבא, ולכן ביקשנו זאת.
אפי אושעיה: זה חשוב מאד.
יוסי כץ: כלומר, לא השבוע.
יוסי כץ: מה עמדת הממשלה?
יאיר פרץ: אין עמדה.
יוסי כץ: אני מעמיד להצבעה את בקשת חברי-הכנסת הנ"ל.
יוסי כץ: מי בעד קבלת הבקשה?
יוסי כץ: ה צ ב ע ה בעד - רוב נגד - אין נמנעים - 2 הבקשה התקבלה.
אסתר בן-יוסף: שני חברי-כנסת נמנעו.
אריה האן: חבר-הכנסת איתן, אינני בטוח שזה יוכל לבוא ביום שלישי.
אריה האן: יש בעיה, כי שר האוצר החליט שהוא מביא את התקציב.
זאב בוים: בשבוע הבא יש תקציב.
מיכאל איתן: אנו נדבר על סדר-היום.
אריה האן: שר האוצר הודיע שהוא מביא את התקציב ביום שלישי.
אריה האן: ביום שלישי תהיה אזכרה לדוקטור ורהפטיג, וכן יום תיירות בכנסת.
אריה האן: יושב-ראש הכנסת נתן לשר התיירות לדבר עשר דקות אחרי האזכרה לורהפטיג ולפני התקציב, וזה אושר בנשיאות.
יאיר פרץ: אם כך, הצעת החוק שלנו תבוא אחרי זה - זו דקה.
יוסי כץ: רבותי, זה לא ענייני.
יוסי כץ: תסכמו את זה עם יושב-ראש הכנסת.
יוסי כץ: אנו נתנו לכם כרטיס כניסה.
זאב בוים: לדעתי, זה לא נכון לקיים את יום התיירות ביום התקציב.
יוסי כץ: חבר-הכנסת צבי הנדל מבקש פטור מחובת הנחה, ובמכתבו נאמר: "מאחר והרפורמה במס בפתח ומאיימת על עליה פוטנציאלית של עולים חדשים ממדינות רווחה, אבקש לקבל פטור מחובת הנחה להצעת חוק לתיקון פקודת מס הכנסה (תיקון - עולה חדשה)".
יוסי כץ: מהי מידת הדחיפות?
אפי אושעיה: סמדר אלחנני, אולי תתני לנו עצה לגבי מה שנאמר פה.
צבי הנדל: לדעתי, זה חוצה מפלגות, ואין פה ויכוח.
צבי הנדל: אנו - כל מדינת ישראל: סוכנות, ראש הממשלה וכולם - עובדים קשה על עליה מארצות רווחה בעיקר מארצות-הברית.
צבי הנדל: נושא שינוי בכללי המשחק של מס הכנסה לגבי רכוש בחו"ל היה כמו שריפה בשדה קוצים לא רק אצל העולים הפוטנציאליים מארצות-הברית אלא אצל עולים שכבר נמצאים בארץ ושוקלים לעזוב.
צבי הנדל: לדעתי, הגעתי להסכמה עם יושב-ראש הוועדה לרפורמה, מר רבינוביץ.
צבי הנדל: אינני יודע למה בסוף לא התקבלה דעתו, כי הוא המליץ על זה, להוריד את עניין העולים החדשים.
צלי רשף: מה אומר הסעיף?
צבי הנדל: הסעיף אומר, שישלמו מיסוי גם על כספים שהופקו בזמנו בארצות-הברית: על פנסיות וכו'.
צבי הנדל: זו שריפה.
צבי הנדל: אני אומר, שזה הרבה יותר מנזק כספי.
אפי אושעיה: אם כך, למה האוצר לא מביא זאת?
אפי אושעיה: בשבוע הבא יהיה התקציב.
צבי הנדל: הדחיפות של זה, שאני מבקש פטור מחובת הנחה, היא כי זה אקוטי לעכשיו.
צבי הנדל: זה עולה עכשיו לתקציב.
יוסי כץ: מי מייצג את עמדת האוצר?
יוסי כץ: טלי דולן-גדיש, בבקשה.
טלי דולן-גדיש: אנו מתנגדים לפטור מחובת הנחה, כי מדובר פה בשינויים מהותיים מאד לגבי הטבות המס שניתנו לעולים.
טלי דולן-גדיש: אני רק רוצה לציין, שבתיקון מס' 132 ניתנו הטבות מס גדולות מאד לעולים.
טלי דולן-גדיש: אין דין עולה חדש כדין יליד ותושב ישראל.
צבי הנדל: אתם מתנגדים לחוק.
זאב בוים: אנו רוצים לשמוע אותה ואת ההסבר.
יוסי כץ: רבותי, אני מבקש שיהיה קצת תרבות דיון.
טלי דולן-גדיש: תיקון 132 הכניס את שיטת המס הפרסונלית כשיטת מס במדינת ישראל.
טלי דולן-גדיש: זה אומר שכל תושב ישראל חייב על הכנסותיו בעולם כולו במס בישראל.
טלי דולן-גדיש: למרות זאת, אנו נתנו הטבה מיוחדת לעולים גם בתיקון המקורי שנעשה בעקבות ועדת רבינוביץ; אנו נתנו פטור ממס במשך חמש שנים לתושב ישראל שהוא עולה חדש.
טלי דולן-גדיש: הרחבנו את ההטבות שיש כבר היום, לפני תיקון 132 לפקודה, לגבי רווח הון במכירת נכס ע"י עולה חדש שמוכר נכסים שיש לו בחו"ל.
טלי דולן-גדיש: זה היה שבע שנים, והארכנו זאת לעשר שנים.
טלי דולן-גדיש: הכל יכנס לתוקף ב-1 בינואר 2003.
טלי דולן-גדיש: פה יש רצון לעשות הטבות נוספות.
צבי הנדל: במקום חמש שנים - עשר שנים.
דובר: זו הטבה נוספת.
טלי דולן-גדיש: מדובר על עשר שנים, וזה הגיע אלינו אתמול.
יורי שטרן: אבל, אנשים עוזבים את הארץ עם הרכוש.
יוסי כץ: רבותי, אתם לא מתערבים.
יורי שטרן: יש אנשים שיכולים להשתכנע.
טלי דולן-גדיש: אני לא יודעת בכמה כסף מדובר.
טלי דולן-גדיש: יש פה, למשל, הצעה להרחיב את המושג "עולה" גם לאדם שעלה בעבר.
טלי דולן-גדיש: עליתי ארצה לפני שלושים שנה, ואשמח מאד אם ההטבות האלה יחולו גם עלי.
צבי הנדל: אוי.
טלי דולן-גדיש: זה מה שזה אומר.
יוסי כץ: אנו לא מקיימים כאן דיון מהותי בהצעה.
טלי דולן-גדיש: אני רק מראה שזה מסובך.
צבי הנדל: עולים מארצות הרווחה עוזבים את הארץ.
יוסי כץ: אני רוצה לנסות להגיע להבנות.
יוסי כץ: הבעיה היחידה פה היא, שהרפורמה מתחילה ב-1 בינואר 2003.